text: Erhvervsklimaet er godt i Sydjylland
  04 september 2013 kl. 05.04
  Virksomhederne er tilfredse med erhvervsklimet i de de fleste af kommunerne i TV SYDs område. Det viser Dansk Industris erhvervsklima-undersøgelse for 2013. Fem af kommunerne er i undersøgelsens top 10 med Hedensted som den bedst placerede.
  Fem af kommunerne er i undersøgelsens top 10, mens yderligere tre klemmer sig ind i den bedste tredjedel. Som landsdel er Sydjylland dermed et attraktivt sted at drive erhverv.
  Hedensted er med sin tredjeplads for tredje år i træk den bedste kommune i Sydjylland med en samlet 3. plads, mens Billund rykker op som nr. fem fra en 8.-plads sidste år.
  Ikast-Brande, som den tidligere Nr. Snede Kommune nu er en del af, kan igen kalde sig den mest erhvervsvenlige kommune i Danmark. For tredje gang bliver Ikast-Brande Kommune nummer et i Dansk Industris landsdækkende undersøgelse, Lokalt Erhvervsklima 2013. Skarpt forfulgt af nabokommunen Herning og med Hedensted Kommune på en tredje plads.
  Se hele undersøgelsens resultat
  
  Esbjerg med i top 10
  Områdets mest folkerige kommune Esbjerg, er den bedste kommune i landet med over 100.000 indbyggere, og ligger for andet år i træk i top 10. Det er særligt i tilfredsheden med infrastruktur og transport samt kommunens fysiske planlægning af Esbjerg klarer sig godt.
  Endelig er områdets næststørste kommune Vejle gået frem i undersøgelsen, så kommunen i 2013 er rykket ind i den bedste halvdel. Det er særligt i virksomhedernes tilfredshed med kommunens brug af private leverandører, samt skatter og afgifter at Vejle har forbedret sig.
  Samlet placering 2013 med placeringen 2012 i parantes:
  Hedensted 3 (3)Billund 5 (8)Vejen 7 (9)Esbjerg 8 (7)Kolding 10 (18)Horsens 13 (13)Aabenraa 28 (11)Vejle 36 (59)Tønder 40 (44)Fredericia 59 (35)Varde 64 (61)Sønderborg 76 (36)Haderslev 90 (81)
  
  